Lav et referat af nedenstående tekst:

Tekst:
5-2. Det var de sørgelige cifre måltavlen viste, da Frederikshavn White Hawks og Odense Bulldogs skøjtede af isen fredag aften i Odense. Fra kampens første sekunder begyndte det at ramle for frederikshavnerne. Der skulle ikke gå mere end 19 sekunder fra pucken havde ramt isen første gang, til at den lå inde bag White Hawks målmand. Og herfra gik det kun én vej. Da 2. periode af opgøret var slut, var stillingen 4-0 til Odense Bulldogs, og ydmygelsen var næsten sikker. Korte inde i 3. periode formåede Bulldogs endda at øge til 5-0. Mod kampens slutning formåede White Hawks dog at komme på måltavlen to gange. Det var dog ren kosmetik, og kampen endte 5-2. Frederikshavn White Hawks indtager nu 7. pladsen i Metal-Ligaen med 6 point efter 5 kampe. Næste gang White Hawks skal på isen er der mulighed for revanche. For allerede på søndag kommer Odense Bulldogs på besøg på isen i Frederikshavn.

Referat:
Turen hjem fra Odense blev lang for Frederikshavn White Hawks, da de indkasserede et stort nederlag på udebane.